Tobacco Velam
కర్ణాటక ఎఫ్‌సివి పొగాకు గిట్టుబాటైన ధరలు
బెంగళూరు: దిగుబడిపరంగా 37 శాతం పెరిగినందున పొగాకు సగటు ధరలు గత ఏడాదితో పోలిస్తే స్థిరంగా ఉన్నాయి. కర్నాటకలో ఈ సారి గత ఏడాది రికార్డుస్థాయికి రాలేకపోయినా ఆశాజనకంగానే ఉన్నట్లు పొగాకురంగ నిపుణులు చెపుతున్నారు. కర్నాటకలో వేలం పాటలు ఈ వారంతో ముగుస్తాయి. 98.72 మిలియన్‌ కిలోల పొగాకును ఈ ఏడాది విక్రయించారని, గత ఏడాది 71.94 మిలియన్ల కిలోలకంటే ఎక్కువగా ఉందని పొగాకుబోర్డు వెల్లడించింది. గత ఏడాది కంటే ఈ ఏడాది ట్రేడింగ్‌ నాలుగుశాతం పెరిగిందని, పంటసైజు కూడా 95 మిలియన్ల కిలోలకు నిర్ణయించడంతో రైతులు కూడా ఆశాజనకంగానే దిగుబడు లు సాధించారు. బోర్డుపరంగా ధరలు కూడా స్థిరంగా కొనసాగాయి. పంటపరిమాణం పెరిగినా ధరల్లో ఎక్కడా మార్పులులేవని వేలం పాటల డైరెక్టర్‌ బిపిన్‌ బిహారి చౌదరి వెల్లడించా రు.
మొత్తంగా 2016-17 వేలం ధరలు కిలోకు 134.7 రూపాయలుగా కొనసాగా యి. గతఏడాది ఇదే సీజన్‌లో రికార్డు స్థాయి ధరలు 135.24 రూపాయలుగా నిలిచింది. ఫ్లూక్యూర్డ్‌వర్జీనియా (ఎఫ్‌సివి) పొగాకు కర్ణాటక తేలికపాటి నేలల ప్రాం తాల్లో ఎక్కువ సాగుచేసారు. మైసూరు జిల్లాలో ఎక్కువ సాగయింది. ఎఫ్‌సివి రకం పొగాకునే ఎక్కువగా సిగరెట్‌ తయారీ కంపెనీలు వినియోగిస్తాయి. వేలం ధరలు ఈ ఏడాది ఆశాజనకంగా ఉన్నాయని, ఎక్కువ ఉత్పత్తి వచ్చినాధరలు తగ్గలేదని కొందరు నిపుణులు చెపుతున్నారు. కర్నాటక వర్జీనియాపొగాకు ఉత్పత్తిదారుల సమాఖ్య కార్యదర్శి విక్రమ్‌ ఆర్స్‌ మాట్లాడుతూ దక్షిణాదిలో తక్కువ ఉత్పత్తి ఉన్నా కర్ణాటకలో మాత్రం ఎఫ్‌సివి వెరైటీకి ధరలు స్థిరంగా నిలిచాయన్నారు.
విదేశీ మార్కెట్లలో ఎఫ్‌సివి రకానికి మంచి డిమాండ్‌ ఉంది. 60-70శాతం పొగాకు ఈ రాష్ట్రం నుంచే ఎగుమతి అవుతుందని అర్స్‌ వెల్లడించారు. ఇక ఆంధ్రప్రదేశ్‌లో కూడా పొగాకు వేలం పాటలు ప్రారంభం అయ్యాయి. ఈ సారి ధరలు కిలోకు 161ఆ ఉంటాయన్న అంచనాలున్నాయి. మొత్తం 19 ప్లాట్‌ఫామ్‌లలో ఈ వేలం పాటలు ప్రారంభించారు. పంటసైజు 105 మిలియన్ల కిలోలు గా అంచనా వేస్తున్నారు. అధీకృత లక్ష్యం 130 మిలియన్‌ కిలోలయినప్పటికీ దిగుబడి తగ్గుతుందన్న అంచనాలున్నాయి. పొగాకు బోర్డు అధికారులు వచ్చే కొద్దివారాల్లో బెంగళూరులో సమావేశం అయ్యే అవకాశాలున్నాయి. 2017-18 సంవత్సరానికి పంటసైజ్‌ నిర్ణయిస్తారు. వచ్చే సీజన్‌కు ఇపుడిపుడే కర్ణాటక రైతులు నాట్లకు సిద్ధం అవుతున్నారు. సీజన్‌ మేనెల నుంచి ప్రారంభం అవుతుంది.